Орлин Градевски
Краят!

chitanka.info

Това е краят на една кариера,

краят на един неизживян живот,

краят на всичко,

на всичките цели и несбъднати мечти.

Краят! Ето го! Идва!

Това е краят на един неразгадан живот,

краят на неоткритите отговори,

краят на всичко, към което се стремях

и за което живях.

Краят! Ето го! Вече е тук!

Това е краят на всичко!

Просто за един миг преобърна живота ми,

остави ме в самота, неоткрита душевност,

и много скръб и тъга.

Вече не мисля за нищо!

Ни за кариера, ни за живот,

а най-малко за сбъдване на мечти

и осъществяване на цели.

Всичко в мен е пусто

и умът, и сърцето, и душата…

Краят! Ето го! Отмина!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.